GLAZBENA KULTURA – 1 sat – 25.3.2020.

**Proljeće u srcu** ( udžbenik str. 52.-53 )

Stvori male improvizacije - oponašanje proljetnih zvukova ( pjev ptica, žuborenje potoka, životinje na dvorištu, vjetar……)

Kao da ih slušam……….čujem……

Pročitaj kratki igrokaz Jadranke Čunčić-Bandov i u njega ugradi svoje zvukove. Zamoli nekog u obitelji da ti odigra (pročita) drugu ulogu! Vodite računa o izražajnosti! Melodija rečenice, uvjerljivost važna je da prenesete poruku.

***Proljetno buđenje***

PTIČICA: Probudi se medo! Prekini san.

Danas je prvi proljetni dan.

MEDO: Baš danas je proljeće moralo doći.

Još mi se sneno sklapaju oči.

PTIČICA: Hajde, napusti zimske snove.

Livada puna cvijeća te zove.

MEDO: Baš me je briga za cvijeće neko

još mi se spava, već sam ti reko.

PTIČICA: Poslušaj medo! Što se to čuje?!

Okolo cvijeća pčelice zuje.

MEDO: Pčelice zuje! Bit će slasnog meda.

Moram ustat brzo, makar mi se ne da.

Jadranka Čunčić – Bandov

Makar znam da danas nešto nije dan za buđenje, ali još od prošlog tjedna proljeće nam je ostalo u srcu.

Zato na svojim CD-eovima poslušajte pjesmu **Proljeće u srcu,** te je ponavljanjem i pjevanjem uz CD naučite pjevati.

**Slušanje skladbe W. A. Mozarta *Zbor* *zvončića***

*Zbor zvončića* je ulomak iz opere *Čarobna frula* u kojoj glazbalo zvončići ima čarobne moći. Ljepotom svoje glazbe štite od opasnosti. Tamo gdje se čuje zvuk zvončića nestaju neprijatelji i ostaje samo sklad prijateljstva.

Prvo slušanje:

(određivanje izvođačkog sastava i ugođaja i tempa u skladbi, izražavanje doživljaja skladbe,

Drugo slušanje: Učenici podignu ruku kad prepoznaju novi dio u skladbi. ( oni to znaju) Zaključuju da se skladba sastoji od dva melodijski različita dijela.

Učenici mogu poslušati i hrvatski prepjev njemačkog teksta kako bi razumjeli o čemu se pjeva u skladbi.

I za kraj – poslušajte našu Emu i Luku. Pjevate uz njih. ( dodatak – video )

Što svira Ema na udaraljkama? Probajte vi pljeskanjem odsvirati ritam.